ਸਿਰਲੇਖ: ਇਕੱਲਾਪਨ ਬੇਹੱਦ ਖ਼ਤਰਨਾਕ ਜਾਂ ਬੇਹੱਦ ਲਾਹੇਵੰਦ?\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਇਸ ਤੋਂ ਉਲਟ ਜੇਕਰ ਕੋਈ ਇਕੱਲਾ ਰਹਿੰਦਾ ਹੈ, ਲੋਕਾਂ ਨਾਲ ਨਹੀਂ ਮਿਲਦਾ, ਉਸ ਨਾਲ ਸਮਾਂ ਬਿਤਾਉਣ ਵਾਲੇ ਲੋਕ ਨਹੀਂ ਹਨ ਤਾਂ ਇਸ ਨੂੰ ਵੱਡੀ ਪਰੇਸ਼ਾਨੀ ਸਮਝਿਆ ਜਾਂਦਾ ਹੈ। 

ਇਹੀ ਕਾਰਨ ਹੈ ਕਿ ਇਕੱਲੇਪਨ ਨੂੰ ਸਜ਼ਾ ਵਜੋਂ ਦੇਖਿਆ ਜਾਂਦਾ ਹੈ। ਲੋਕਾਂ ਨੂੰ ਜੇਲ੍ਹਾਂ ਵਿੱਚ ਇਕੱਲੇ ਕੈਦ ਰੱਖਿਆ ਜਾਂਦਾ ਹੈ। ਦਿਮਾਗ਼ੀ ਤੌਰ 'ਤੇ ਬਿਮਾਰ ਲੋਕਾਂ ਨੂੰ ਜ਼ੰਜੀਰਾਂ ਨਾਲ ਬੰਨ੍ਹ ਕੇ ਇਕੱਲੇ ਰੱਖਿਆ ਜਾਂਦਾ ਹੈ। 

ਇਕੱਲਾਪਨ ਇੰਨਾਂ ਖ਼ਤਰਨਾਕ ਹੈ ਕਿ ਅੱਜ ਤਮਾਮ ਦੇਸਾਂ ਵਿੱਚ ਇਕੱਲੇਪਨ ਨੂੰ ਬਿਮਾਰੀ ਦਾ ਦਰਜਾ ਦਿੱਤਾ ਜਾ ਰਿਹਾ ਹੈ। ਇਕੱਲੇਪਨ ਨਾਲ ਨਿਪਟਣ ਲਈ ਲੋਕਾਂ ਨੂੰ ਮਨੋਵਿਗਿਆਨਕ ਮਦਦ ਮੁਹੱਈਆ ਕਰਾਈ ਜਾ ਰਹੀ ਹੈ। 

ਕੀ ਸੱਚਮੁੱਚ ਇਕੱਲਾਪਨ ਬਹੁਤ ਖ਼ਤਰਨਾਕ ਹੈ ਅਤੇ ਇਸ ਤੋਂ ਹਰ ਹੀਲੇ ਬਚਣਾ ਚਾਹੀਦਾ ਹੈ?

ਬਹੁਤ ਸਾਰੇ ਲੋਕ ਇਸ ਦਾ ਜਵਾਬ ਨਾ ਵਿੱਚ ਦੇਣਾ ਪਸੰਦ ਕਰਦੇ ਹਨ। ਉਨ੍ਹਾਂ ਨੂੰ ਪਾਰਟੀਆਂ ਵਿੱਚ, ਕਿਸੇ ਮਹਿਫ਼ਲ ਵਿੱਚ ਜਾਂ ਜਸ਼ਨ ਵਿੱਚ ਸ਼ਾਮਿਲ ਹੋਣਾ ਹੋਵੇ ਤਾਂ ਉਹ ਘਬਰਾਉਂਦੇ ਹਨ। ਮਹਿਫ਼ਲਾਂ ਵਿੱਚ ਜਾਣਾ ਨਹੀਂ ਚਾਹੁੰਦੇ, ਲੋਕਾਂ ਨਾਲ ਮਿਲਣ ਤੋਂ ਬਚਦੇ ਹਨ। 

ਇਕੱਲੇ ਰਹਿਣ ਨਾਲ ਕੀ ਹਾਸਿਲ ਹੁੰਦਾ ਹੈ?

ਅਜਿਹੇ ਬਹੁਤ ਸਾਰੇ ਲੋਕ ਹਨ ਜੋ ਅੱਜ ਇਕੱਲੇ ਰਹਿਣ ਦੀ ਵਕਾਲਤ ਕਰਦੇ ਹਨ। 

ਅਮਰੀਕੀ ਲੇਖਕਾਂ ਅਨੈਲੀ ਰੂਫ਼ਸ ਨੇ ਤਾਂ ਬਕਾਇਦਾ 'ਪਾਰਟੀ ਆਫ ਦਾ ਵਨ: ਦਿ ਲੋਨਰਸ ਮੈਨੀਫੈਸਟੋ' ਨਾਮ ਦੀ ਕਿਤਾਬ ਲਿੱਖ ਦਿੱਤੀ ਹੈ। 

ਉਹ ਕਹਿੰਦੇ ਹਨ ਕਿ ਇਕੱਲੇ ਰਹਿਣ ਦੇ ਬਹੁਤ ਮਜ਼ੇ ਹਨ। ਤੁਸੀਂ ਆਪਣੇ ਆਪ 'ਤੇ ਧਿਆਨ ਕੇਂਦਰਿਤ ਕਰ ਸਕਦੇ ਹੋ। ਆਪਣੀ ਕ੍ਰਿਏਟੀਵਿਟੀ ਨੂੰ ਵਧਾ ਸਕਦੇ ਹੋ, ਲੋਕਾਂ ਨਾਲ ਮਿਲ ਕੇ ਫਜ਼ੂਲ ਗੱਲਾਂ ਕਰਨ ਤੋਂ ਝੂਠੇ ਹਾਸੇ-ਮਜ਼ਾਕ ਵਿੱਚ ਸ਼ਾਮਲ ਹੋਣ ਤੋਂ ਵਧੀਆ ਇਕੱਲੇ ਸਮਾਂ ਬਤੀਤ ਕਰਨਾ ਹੈ।

ਉੱਥੇ ਬ੍ਰਿਟਿਸ਼ ਰਾਇਲ ਕਾਲਜ ਆਫ ਜਨਰਲ ਪ੍ਰੈਕਟਿਸ਼ਨਰਸ ਕਹਿੰਦੇ ਹਨ ਕਿ ਇਕੱਲਾਪਨ ਡਾਇਬਟੀਜ਼ (ਸ਼ੂਗਰ) ਵਰਗੀ ਭਿਆਨਕ ਬਿਮਾਰੀ ਹੈ। 

ਇਸ ਨਾਲ ਵੀ ਓਨੇ ਹੀ ਲੋਕਾਂ ਦੀ ਮੌਤ ਹੁੰਦੀ ਹੈ, ਜਿੰਨੇ ਡਾਇਬਟੀਜ਼ ਕਾਰਨ ਮਰਦੇ ਹਨ। ਇਕੱਲਾਪਨ ਸਾਡੇ ਸੋਚਣ-ਸਮਝਣ ਦੀ ਤਾਕਤ ਨੂੰ ਕਮਜ਼ੋਰ ਕਰਦੀ ਹੈ।

ਇਕੱਲੇ ਰਹਿਣਾ ਸਾਡੀ ਅਕਲਮੰਦੀ 'ਤੇ ਬੁਰਾ ਅਸਰ ਪਾਉਂਦਾ ਹੈ। ਬਿਮਾਰੀਆਂ ਨਾਲ ਲੜਨ ਦੀ ਸਾਡੀ ਸਮਰਥਾ ਘਟ ਹੁੰਦੀ ਜਾਂਦੀ ਹੈ। 

ਇਕੱਲੇ ਰਹਿਣ ਨਾਲ ਵਧਦੀ ਹੈ ਕ੍ਰਿਏਟੀਵਿਟੀ

ਤਨਹਾ ਰਹਿਣਾ, ਪਾਰਟੀਆਂ ਤੋਂ ਦੂਰੀ ਬਣਾਉਣਾ ਅਤੇ ਦੋਸਤਾਂ ਨੂੰ ਮਿਲਣ ਤੋਂ ਗੁਰੇਜ਼ ਕਰਨਾ ਜੇਕਰ ਖ਼ੁਦ ਦਾ ਫ਼ੈਸਲਾ ਹੈ ਤਾਂ ਇਹ ਕਾਫੀ ਲਾਹੇਵੰਦ ਹੋ ਸਕਦਾ ਹੈ। 

ਅਮਰੀਕਾ ਦੀ ਸੈਨ ਜੋਸ ਯੂਨੀਵਰਸਿਟੀ ਦੇ ਗ੍ਰੋਗਰੀ ਫੀਸਟ ਨੇ ਇਸ ਬਾਰੇ ਖੋਜ ਕੀਤੀ ਹੈ ਫੀਸਟ ਇਸ ਸਿੱਟੇ 'ਤੇ ਪਹੁੰਚੇ ਹਨ ਕਿ ਖ਼ੁਦ ਨਾਲ ਸਮਾਂ ਬਿਤਾਉਣ ਨਾਲ ਤੁਹਾਡੀ ਕ੍ਰਿਏਟੀਵਿਟੀ ਨੂੰ ਕਾਫੀ ਬੂਸਟ ਮਿਲਦਾ ਹੈ। 

ਇਸ ਨਾਲ ਤੁਹਾਡੀ ਖ਼ੁਦ-ਇਤਮਾਦੀ ਯਾਨਿ ਆਤਮਵਿਸ਼ਵਾਸ ਵਧਦਾ ਹੈ। ਆਜ਼ਾਦ ਸੋਚ ਪੈਦਾ ਹੁੰਦੀ ਹੈ। ਨਵੇਂ ਖਿਆਲਾਂ ਦਾ ਤੁਸੀਂ ਖੁਲ੍ਹ ਕੇ ਸੁਆਗਤ ਕਰਦੇ ਹੋ। 

ਜਦੋਂ ਤੁਸੀਂ ਕੁਝ ਸਮਾਂ ਇਕੱਲੇ ਬਿਤਾਉਂਦੇ ਹੋ ਤਾਂ ਤੁਹਾਡਾ ਜ਼ਹਿਨ ਸਕੂਨ ਦੇ ਪਲਾਂ...